ddrg/super_eurlex huggingface dataset:
2.

Krav om refusion af ydelser, som er blevet leveret på grundlag af det europæiske sygesikringskort, et dokument, der erstatter sygesikringskortet, eller ethvert andet rettighedsdokument, kan afvises, og fordringen sendes retur til kreditorinstitutionen, hvis den f.eks.: — er ufuldstændig og/eller ikke udfyldt korrekt — vedrører ydelser, som ikke er blevet leveret inden for det europæiske sygesikringskorts gyldighedsperiode eller gyldighedsperioden for det rettighedsdokument, ydelsesmodtageren har anvendt. En fordring kan ikke afvises med henvisning til, at personen ikke længere er forsikret hos den institution, der har udstedt det europæiske sygesikringskort eller rettighedsdokumentet, såfremt ydelserne blev leveret til modtageren inden udløbet af det anvendte dokuments gyldighedsperiode. En institution, der er forpligtet til at refundere udgifterne til ydelser, der er leveret på grundlag af det europæiske sygesikringskort, kan anmode om, at den institution, hos hvilken personen var behørigt registreret på tidspunktet for tildelingen af ydelserne, skal refundere udgifterne til disse ydelser til den første institution, eller, hvis personen ikke var berettiget til at anvende det europæiske sygesikringskort, afgøre sagen med den pågældende person.
(1)

Såfremt der kan kræves udbetalt familieydelser fra mere end en medlemsstat, stilles retten til familieydelser i bero i den medlemsstat, hvor retten til ydelser er erhvervet på grundlag af en pension eller i kraft af bopæl, i et omfang svarende til det familieydelsesbeløb, der tilkendes af en medlemsstat, hvor der erhverves ret til ydelser i kraft af en lønnet beskæftigelse eller selvstændig virksomhed. Det er derfor vigtigt at få klarlagt, hvilke andre perioder der regnes som perioder med aktivitet i lønnet beskææftigelse eller selvstændig virksomhed for at kunne opstille en prioritetsorden i de tilfælde, hvor der består samtidig ret til flere ydelser.
(3)

Eftersom praksis i de nationale sociale sikringsinstitutioner i de forskellige medlemsstater har givet anledning til fortolkningsforskelle, når det gælder afgørelsen af, hvilken type arbejdsløshed der er tale om, er det nødvendigt at præcisere rækkevidden af den nævnte artikel således, at der fastsættes ensartede og afbalancerede kriterier for de nævnte institutioners anvendelse heraf.
Det europæiske sygesikringskort giver kortindehaveren ret til naturalydelser ved sygdom, der tilkendes under et midlertidigt ophold i en anden medlemsstat end den kompetente stat, og som bliver nødvendige ud fra et medicinsk synspunkt, for at forhindre, at kortindehaveren skal være tvunget til at tage tilbage til den kompetente medlemsstat eller bopælsstaten for at få den nødvendige behandling inden det planlagte opholds ophør.

Sådanne ydelser har til formål at gøre det muligt for den forsikrede at fortsætte sit ophold på forsvarlige sundhedsmæssige vilkår.
2.

Følgende anses også for at være naturalydelser i de ovennævnte artikler i grundforordningens forstand: a) naturalydelser fra plejeforsikringen, der giver ret til fuld eller delvis direkte betaling af visse udgifter, som opstår som følge af den forsikrede persons afhængighed af pleje, og som er afholdt direkte til fordel for den pågældende, f.eks. sygepleje og hjemmehjælp enten i hjemmet eller i specialiserede institutioner, køb af plejeudstyr eller arbejde, der udføres for at forbedre hjemmets indretning; denne form for ydelser er grundlæggende tænkt som et supplement til naturalydelser fra sygeforsikringen for at forbedre sundhedstilstanden og livskvaliteten for de personer, der er afhængige af pleje b) naturalydelser, der ikke hidrører fra plejeforsikringen, men som har de samme egenskaber og det samme formål som det under litra a) anførte, i det omfang de kan anses for at være naturalydelser fra socialsikringen i henhold til grundforordningen og kan erhverves på samme måde som det under litra a) anførte i overensstemmelse med bestemmelserne i de ovennævnte artikler i grundforordningen. De naturalydelser, der omtales under litra a) og b), inkluderes i de udgifter, der er nævnt under punkt 1 ovenfor.
18.

Den Administrative Kommission skal forsøge at forlige synspunkterne inden for seks måneder efter forelæggelsen. Den kan beslutte at forelægge sagen for den forligsinstans, som kan oprettes i henhold til vedtægterne for Den Administrative Kommission.
(4)

Det er nødvendigt at tilpasse en række afgørelser og henstillinger, som finder anvendelse i henhold til forordning (EØF) nr. 1408/71 og (EØF) nr. 574/72, for at bringe dem i overensstemmelse med bestemmelserne i forordning (EF) nr. 883/2004 og (EF) nr. 987/2009.
1.

Den institution, som udbetaler en ydelse, skal automatisk foretage en fornyet beregning, når den bliver underrettet om, at ydelsesmodtageren opfylder betingelserne for tilkendelse af en ydelse i henhold til en anden medlemsstats lovgivning. Der foretages ikke en fornyet beregning i de tilfælde, hvor perioder, der er tilbagelagt efter den anden medlemsstats lovgivning, allerede er medregnet ved ydelsens tilkendelse, og hvor der ikke er tilbagelagt perioder efter tilkendelsen af den oprindelige ydelse. I de tilfælde, hvor supplerende betingelser skal være opfyldt (ud over betingelserne om forsikringsperioder) som f.eks. mindstealder for tilkendelse af ydelsen eller ændring i antallet af børn, som skal tages i betragtning, skal der dog automatisk foretages en fornyet beregning.
(9)

Selv om dette på nuværende tidspunkt kan accepteres for grænsearbejderes vedkommende og for visse kategoriers vedkommende, som bevarer samme snævre forbindelse til deres hjemland, ville det ikke længere kunne accepteres, såfremt en for bred fortolkning af udtrykket »bopæl« ville medføre, at anvendelsesområdet for artikel 65 i forordning (EF) nr. 883/2004 kom til at omfatte alle personer, som har eller udøver forholdsvis fast beskæftigelse eller selvstændig virksomhed i en medlemsstat, og som har efterladt deres familie i hjemlandet. Beslutningen i sagen er truffet på de i artikel 71, stk. 2, i forordning (EF) nr. 883/2004 fastsatte betingelser —
(5)

Efterbetaling af familietillæg til ydelser ved arbejdsløshed skal ske for den periode, som ligger forud for forelæggelsen af oplysningerne om de familiemedlemmer, der er bosat i en anden medlemsstat end den stat, hvor den kompetente institution er beliggende, såfremt den arbejdsløse allerede fra begyndelsen af den arbejdsløshedsperiode, som giver ret til ydelser, havde forsørgerpligt over for disse personer. Beslutningen i sagen er truffet på de i artikel 71, stk. 2, i forordning (EF) nr. 883/2004 fastsatte betingelser —
(3)

Artikel 25, afsnit A, stk. 3, i forordning (EF) nr. 987/2009 skal fortolkes således, at alle naturalydelser, der tilkendes i forbindelse med kroniske eller allerede konstaterede sygdomme, er omfattet af denne bestemmelse. Domstolen har præciseret (3), at begrebet nødvendig behandling ikke kan fortolkes således, at disse ydelser kun kan tilkendes i tilfælde, hvor behandlingen har været nødvendig som følge af en pludselig opstået sygdom. Navnlig kan den omstændighed, at den behandling, der er nødvendig som følge af udviklingen i den forsikredes helbredstilstand under dennes midlertidige ophold i en anden medlemsstat, eventuelt hænger sammen med en eksisterende lidelse, som den forsikrede har kendskab til, såsom en kronisk sygdom, ikke bevirke, at betingelserne for at anvende disse bestemmelser anses for ikke at være opfyldt.
DA Den Europæiske Unions Tidende C 152/1

RÅDETS AFGØRELSE

af 25. maj 2010

om udnævnelse af præsidenten, vicepræsidenten, præsidenten for appelkamrene og tre formænd for appelkamrene ved Kontoret for Harmonisering i det Indre Marked (Varemærker og Design)

2010/C 152/01

RÅDET FOR DEN EUROPÆISKE UNION HAR —

under henvisning til traktaten om den Europæiske Union og traktaten om den Europæiske Unions funktionsmåde,

under henvisning til Rådets forordning (EF) nr. 207/2009 af 26. februar 2009 om EF-varemærker (1), særlig artikel 125 og 136,

under henvisning til de indstillinger, som Administrationsrådet under Kontoret for Harmonisering i det Indre Marked (Varemærker og Design) foretog den 12. april 2010 —

TRUFFET FØLGENDE AFGØRELSE:

Artikel 1

António-Serge DE PINHO CAMPINOS, født den 24. oktober 1968 i Poitiers (Frankrig), udnævnes til præsident for Kontoret for Harmonisering i det Indre Marked (Varemærker og Design) for en periode på fem år.

Christian L.L.G. ARCHAMBEAU, født den 11. april 1960 i Vielsalm (Belgien), udnævnes til vicepræsident for Kontoret for Harmonisering i det Indre Marked (Varemærker og Design) for en periode på fem år.

Paul Alexandre MAIER, født den 4. maj 1958 i Strasbourg (Frankrig), udnævnes til præsident for appelkamrene under Kontoret for Harmonisering i det Indre Marked (Varemærker og Design) for en periode på fem år.

Théophilos MARGELLOS, født den 21. november 1953 i Athen (Grækenland), udnævnes til formand for et appelkammer under Kontoret for Harmonisering i det Indre Marked (Varemærker og Design) for en periode på fem år.

Tomás DE LAS HERAS LORENZO, født den 22. juli 1951 i Zamora (Spanien), udnævnes til formand for et appelkammer under Kontoret for Harmonisering i det Indre Marked (Varemærker og Design) for en periode på fem år.

Detlef Michael SCHENNEN, født den 10. september 1956 i Münster (Tyskland), udnævnes til formand for et appelkammer under Kontoret for Harmonisering i det Indre Marked (Varemærker og Design) for en periode på fem år.

Artikel 2

De datoer, hvorfra den i artikel 1 nævnte femårsperiode skal løbe, fastsættes af Administrationsrådet under Kontoret for Harmonisering i det Indre Marked (Varemærker og Design).

Artikel 3

Denne afgørelse offentliggøres i Den Europæiske Unions Tidende.

Udfærdiget i Bruxelles, den 25. maj 2010. På Rådets vegne M. SEBASTIÁN Formand

(1) EUT L 78 af 24.3.2009, s. 1.
DA Den Europæiske Unions Tidende L 145/1

RÅDETS AFGØRELSE

af 22. marts 2010

om undertegnelse på Den Europæiske Unions vegne af en protokol til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side om overensstemmelsesvurdering og godkendelse af industrivarer

(2010/319/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

(1) Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side (i det følgende benævnt »associeringsaftalen«) (1) trådte i kraft den 20. november 1995.

(2) Ifølge artikel 47 i associeringsaftalen kan der om fornødent indgås en europæisk aftale om overensstemmelsesvurdering, og ifølge artikel 55 i samme associeringsaftale bestræber parterne sig på at tilnærme deres form til hinanden.

(3) Protokollen til associeringsaftalen om overensstemmelsesvurdering og godkendelse af industrivarer (i det følgende benævnt »protokollen«), der blev paraferet i Bruxelles den 24. juni 2009, bør undertegnes —

VEDTAGET DENNE AFGØRELSE:

Artikel 1

Undertegnelsen af protokollen til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side om overensstemmelsesvurdering og godkendelse af industrivarer (i det følgende benævnt »protokollen« (2)) godkendes herved på Unionens vegne med forbehold af dens indgåelse.

Artikel 2

Formanden for Rådet bemyndiges til at udpege den person, der er beføjet til at undertegne protokollen på Unionens vegne med forbehold af dens indgåelse.

Artikel 3

Denne afgørelse træder i kraft på dagen for vedtagelsen.

Artikel 4

Denne afgørelse offentliggøres i Den Europæiske Unions Tidende.

Udfærdiget i Bruxelles, 22. marts 2010. På Rådets vegne M. Á. MORATINOS Formand

(1) EFT L 147 af 21.6.2000, s. 3.

(2) Protokollen vil blive offentliggjort i EUT på en senere dato.
(3)

Europa-Parlamentet, Rådet og Kommissionen er fortalere for ratificeringen af internationale arbejdskonventioner, der af ILO er klassificeret som ajourførte, som et bidrag til Den Europæiske Unions bestræbelser for at fremme anstændigt arbejde for alle i og uden for Unionen.
(2)

Bestemmelserne i artikel 12 i forordning (EF) nr. 883/2004, som indeholder en undtagelse fra den almindelige regel i nævnte forordnings artikel 11, stk. 3, litra a), har bl.a. til formål at fremme den frie udveksling af tjenesteydelser til fordel for arbejdsgivere, som udsender arbejdstagere til andre medlemsstater end den, hvor de har deres hjemsted, samt at fremme arbejdskraftens frie bevægelighed i andre medlemsstater. Bestemmelserne har også til formål at fjerne hindringerne for arbejdskraftens frie bevægelighed og fremme den økonomiske integration, samtidig med at man undgår administrative vanskeligheder, især for arbejdstagerne og arbejdsgiverne.
4.

For at begrænse risici for fejl tager de kompetente myndigheder og institutioner skridt til at sikre, at en rettidig og korrekt fremskaffelse af oplysninger opnås, især når systemet til elektronisk udveksling af oplysninger i forbindelse med social sikring anvendes. I den forbindelse bør de kompetente myndigheder og institutioner: a) sørge for, at oplysninger, der sendes elektronisk via systemet »Standard Electronic Documents« til de kompetente myndigheder og institutioner i andre medlemsstater er underlagt kvalitetskontrol, især med hensyn til identificeringen af den berørte person og PIN-koden og b) rapportere til den tekniske kommission og den administrative kommission om systematiske problemer, som forårsager forsinkelser og fejl, når der udveksles oplysninger i henhold til forordningerne.
(6)

Det fastsættes i samarbejdsmemorandummets punkt 6.3, at samarbejdsmemorandummet træder i kraft første dag i den anden måned efter den sidste af de to notifikationer, hvormed parterne meddeler hinanden, at de har afsluttet deres respektive interne procedurer. I overensstemmelse hermed bør Rådets formand bemyndiges til at foranstalte den krævede notifikation på Unionens vegne —
(1)

Efter etableringen i 2002 af et regelsæt for elektroniske kommunikationsnet og -tjenester i overensstemmelse med Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) (1), Europa-Parlamentets og Rådets direktiv 2002/19/EF af 7. marts 2002 om adgang til og samtrafik mellem elektroniske kommunikationsnet og tilhørende faciliteter (adgangsdirektivet) (2), Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet) (3) og Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (forsyningspligtdirektivet) (4) vedtog Kommissionen afgørelse 2002/627/EF (5) om nedsættelse af en rådgivende gruppe af de uafhængige nationale tilsynsmyndigheder vedrørende elektroniske kommunikationsnet og -tjenester, kaldet de europæiske tilsynsmyndigheders gruppe vedrørende elektroniske kommunikationsnet og tjenester (ERG).
(5)

Den 27. april 2009 rettede Rådet, ligeledes på grundlag af en henstilling fra Kommissionen, en henstilling (3), jf. artikel 104, stk. 7, i traktaten om oprettelse af Det Europæiske Fællesskab, til de græske myndigheder, hvori de blev opfordret til at bringe situationen med et uforholdsmæssigt stort underskud til ophør senest i 2010 ved at bringe det offentlige underskud ned under 3 % af BNP på en troværdig og holdbar måde. Med henblik herpå fastsatte Rådet den 27. oktober 2009 som frist for den græske regering til at træffe virkningsfulde foranstaltninger.
(2)

Styrelsesrådet besluttede den 9. maj 2010 og meddelte offentligt, at der i lyset af de aktuelle ekstraordinære forhold på de finansielle markeder, kendetegnet ved alvorlige spændinger i visse markedsegmenter, som er hæmmende for den pengepolitiske transmissionsmekanisme og dermed den effektive gennemførelse af pengepolitikken, der sigter mod prisstabilitet på mellemlang sigt, burde indføres et midlertidigt program for værdipapirmarkeder (i det følgende benævnt »programmet«). Under programmet kan euroområdets nationale centralbanker i forhold til deres procentvise andel i fordelingsnøglen for kapitalindskud i ECB, samt ECB, i direkte kontakt med modparterne udføre direkte interventioner på euroområdets markeder for offentlige og private gældsinstrumenter.
(1)

Med sigte på at lette medlemsstaternes efterlevelse af kravet om at forelægge oplysninger vedrørende godkendelse eller registrering af biocidholdige produkter, jf. artikel 18, stk. 1, i direktiv 98/8/EF, bør der etableres et standardiseret informationssystem på EU-niveau i form af et register over biocidholdige produkter, i det følgende benævnt »registret«.
(5)

I henhold til den kreditorinterne aftale bemyndiger de medlemsstater, der har indført euro, undtagen Den Hellenske Republik Kommissionen til at organisere sammenlagte bilaterale lån til Den Hellenske Republik og at repræsentere dem i forvaltningen af disse lån. Artikel 3 i den kreditorinterne aftale bemyndiger Europa-Kommissionen til at åbne en konto hos ECB i långivernes navn, til brug for behandling af alle betalinger på vegne af långiverne og låntager i forbindelse med lånefacilitetsaftalen.
(80)

Som konklusion vurderer Kommissionen, at betingelserne for den første undtagelse er opfyldt i den foreliggende sag for så vidt angår den del af investeringen, der vedrører tolitersbeholderne, eftersom investeringen har et fornyende aspekt, som stemmer overens med udviklingen i efterspørgslen. Kommissionen kan på grundlag af de oplysninger, som den har modtaget efter at have indledt den formelle undersøgelsesprocedure, ikke konkludere, at betingelserne for denne første undtagelse ikke skulle være opfyldt. Det påhviler ikke Kommissionen af egen drift at undersøge, hvilke oplysninger der kunne have været forelagt, men Kommissionen skal på den anden side dels efterprøve alle nødvendige synspunkter, dels støtte sig til de oplysninger, som den er i besiddelse af på tidspunktet for beslutningens vedtagelse (16). Kommissionen har i den foreliggende sag på den ene side indledt proceduren og ved brev af 18. september 2009 anmodet Nederlandene om at bekræfte visse oplysninger, som Farm Dairy nævner i sine bemærkninger. Kommissionen har således gjort alt i sin magt for at indhente oplysninger fra medlemsstaten og andre interesserede parter. På den anden side støtter Kommissionen sig i nærværende afgørelse til alle de oplysninger, som den modtog efter at have indledt proceduren. Der er imidlertid ikke fremsendt oplysninger om, at den del af investeringen, der vedrører tolitersbeholderne, ikke skulle have et fornyende aspekt, som stemmer overens med udviklingen i efterspørgslen.
(55)

Den statsstøtte, der er omfattet af denne beslutning, vedrører ikke en konkret aktivitet, dvs. den er ikke ydet til finansiering af et konkret projekt. Derfor bør Kommissionen definere, i hvilket omfang den pågældende statsstøtte gavnede de militære aktiviteter, og i hvilket omfang den gavnede de civile aktiviteter. Denne udregning kompliceres af, at ELVO ikke har ført særskilte regnskaber for sine militære og civile aktiviteter. Under disse omstændigheder vil Kommissionen lægge de to forskellige aktiviteters relative omfang til grund for sin analyse, og den bør derfor vurdere hver enkelt aktivitets relative vægt. Kommissionen bemærker, at enhver statsstøtte, som er ydet til ELVO, og som ikke er blevet anvendt til finansiering af en konkret aktivitet, samtidig dækkede tidligere gæld og gav ELVO en fordel, hvad angår finansiering af fremtidige aktiviteter. Når Kommissionen skal fastsætte, i hvilket omfang statsstøtten kom henholdsvis de civile og de militære aktiviteter til gavn, mener den derfor ikke, at analysen kun bør vedrøre fordelingen mellem militære og civile aktiviteter (dvs. hver enkelt aktivitets relative vægt) i det år, hvor støtten blev ydet, men at den gennemsnitlige fordeling af de to forskellige aktiviteter bør beregnes for en tilstrækkelig lang tidsperiode. Det forhold, at de to aktiviteters relative vægt kan variere meget fra år til år, er endnu en årsag til, at der bør anvendes et gennemsnit, som dækker flere år. Et konkret år er muligvis ikke repræsentativt for den gennemsnitlige fordeling mellem de to typer af aktiviteter på længere sigt.
(2)

I henhold til artikel 4, stk. 4, i direktiv 2001/80/EF kan visse anlæg undtages fra at overholde grænseværdierne. Betingelserne for denne undtagelse er, at driftslederen skriftligt over for de kompetente myndigheder forpligter sig til ikke at drive anlægget i mere end 20 000 timer mellem den 1. januar 2008 og den 31. december 2015. For disse anlæg, der undtages fra at overholde grænseværdierne, finder direktivet ikke anvendelse.
(7)

Medlemsstaten kan i henhold til artikel 33, stk. 7, i forordning (EF) nr. 1290/2005 beslutte af indstille inddrivelsesproceduren, efter at programmet for udvikling af landdistrikterne er afsluttet. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen vil være større end det beløb, der skal inddrives, eller hvis inddrivelse ikke er mulig på grund af, at debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis beslutningen er truffet inden for en frist på fire år efter datoen for den første administrative eller retslige konstatering eller otte år, hvis inddrivelsen er genstand for søgsmål ved de nationale domstole, bæres de finansielle konsekvenser af den manglende inddrivelse fuldt ud af EU-budgettet. I den sammenfattende oversigt, der omhandles i artikel 33, stk. 4, i forordning (EF) nr. 1290/2005 angives de beløb, for hvilke medlemsstaten har besluttet ikke at fortsætte inddrivelsesprocedurerne, samt begrundelsen for beslutningen herom. Disse beløb afholdes ikke af de pågældende medlemsstater, og byrden påhviler derfor fællesskabsbudgettet. Denne afgørelse foregriber ikke fremtidige overensstemmelsesafgørelser efter artikel 33, stk. 5, i nævnte forordning.